text: मधुबाला ने अपना अधिकांश बचपन दिल्ली में बिताया और बिना किसी स्वास्थ्य समस्या के बड़ी हुईं। मुस्लिम पिता के रूढ़िवादी विचारों के कारण, न तो मधुबाला और न ही उनकी कोई बहन को पढ़ाया गया। मधुबाला ने फिर भी अपने पिता के मार्गदर्शन में उर्दू  और हिंदी के साथ-साथ अपनी मूल भाषा पश्तो पढ़नी और लिखनी सीखीं। शुरू से ही फ़िल्में देखने की शौकीन मधुबाला अपनी माँ के सामने अपने पसंदीदा दृश्यों का प्रदर्शन करती थी और मनोरंजन करने के लिए अपना समय नृत्य और फ़िल्मी पात्रों की नकल करने में बिताती थी। रूढ़िवादी परवरिश के बावजूद उन्होंने बचपन में ही एक फिल्म अभिनेत्री बनने का लक्ष्य रखा—जिसे उनके पिता ने सख्ती से अस्वीकार कर दिया।